BEZPEČNÁ REŠTAURÁCIA (Manuál) - Portál úradov
Tlačové správy
Späť BEZPEČNÁ REŠTAURÁCIA (Manuál)
Princípy bezpečnej reštaurácie a obdobnej prevádzky
- Informujme zákazníkov o opatreniach bezpečnej prevádzky.
- Dodržiavajme osobnú hygienu, hygienu prevádzky a systém bezpečnosti potravín.
- Čistime a dezinfikujme priestory každý deň aj po každej jednej obsluhe zákazníka dezinfekčnými prostriedkami s virucidným účinkom.
- Často vetrajme priestory.
- Zabezpečujme vzdialenosť 2 metre medzi stolmi.
- Zamestnanci majú riadne prekryté horné dýchacie cesty (nos a ústa) použitím respirátora alebo inej preventívnej ochrannej pomôcky (rúško) a umývajú si dôsledne ruky.
- Vykonávajme časté čistenie a dezinfekciu toaliet, každú hodinu vykonávajme a zaznamenávajme dezinfekciu hygienických zariadení.
- Odstránili sme individuálne menu lístky, jedálne lístky z pevného materiálu dezinfikujme po každom zákazníkovi,
- Riad i príbory umývajme na viac ako 60 °C v umývačkách, pri ručnom umývaní použime aj dezinfekčný prostriedok.
- Čistime a dezinfikujme stoličky a stoly po každom použití.
- Aplikujme dezinfekciu na ruky zákazníkom pri vstupe do prevádzky.
- Perme obrusy a všetky pracovné oblečenia na teplotách viac ako 60 °C.
- Používajme pravidlá pre bezpečný odber surovín.
- Aktívne komunikujme pravidelne a intenzívne s našimi pracovníkmi o aktuálnych opatreniach.
- Riaďme sa a dodržujme všetky ostatné nariadenia, na národnej aj regionálnej úrovni.
Princípy pre každého
- Udržujme bezpečnú vzdialenosť 2 metre.
- Majme riadne prekryté horné dýchacie cesty všade, kde to je nariadené.
- Odporúčajme platbu bezhotovostne a vyhýbame sa platbe hotovosťou, kedykoľvek je to možné.
- V priestoroch toaliet sa zdržujme po jednom.
- Spolupracujme s obsluhou pri dodržiavaní opatrení.
- Dodržujme nariadenia a odporúčania Úradu verejného zdravotníctva SR a aj regionálnych úradov verejného zdravotníctva.
CHECKLIST BEZPEČNEJ REŠTAURÁCIE A OBDOBNÉHO ZARIADENIA – PRE ZDRAVIE ZAMESTNANCOV AJ ZAKAZNÍKOV
|Protipandemické opatrenia
|Splnené
|Dátum
|Skontroluj si aktuálne protipandemické opatrenia pre prevádzku
|Zabezpeč informácie o opatreniach pre zákazníkov na viditeľnom mieste
|Zabezpeč odstupy na dva metre všade, kde je to nariadené
|Zváž opatrenia na minimalizáciu kontaktu obsluhy so zákazníkmi
|Zváž, ako komunikovať, aktualizovať a tam, kde je potrebné, preškoľovať personál na nové postupy
|Identifikuj zamestnancov s vyšším rizikom a zváž, ako zvýšiť ich ochranu
|Naplánuj pracovné zmeny tak, aby sa zamestnanci čo najmenej medzi sebou premiešavali
|Posilni ventiláciu prevádzky. Urob také opatrenia, ktoré neohrozia pravidlá bezpečnosti potravín a hygieny prevádzky
|Plánovanie a príprava znovuotvorenia
|Hotovo
|Dátum
|Skontroluj si aktuálne protipandemické opatrenia ÚVZ SR a RÚVZ
|Aktualizuj si manažment bezpečnosti potravín potrebnými procesmi
|Zváž možné riziká pre potravinovú bezpečnosť spôsobené zmenami procesov
|Skontroluj a zaznamenaj nové procesy v súvislosti s takeaway alebo donáškami, ako je označovanie alergénov, znovuohrievanie, balenie, kontrola teploty zásielky na odoslanie alebo počas donášky
|Uskladni materiály na balenie jedla hygienicky. Skontroluj, či hygiena a celistvosť akýchkoľvek uskladnených obalov počas uzávierky bola zabezpečená a zahoď nevyhovujúce balenia
|Skontroluj, či sú zamestnanci zdravotne spôsobilí pre prácu a majú čisté pracovné odevy
|Zváž možné úpravy pracovných procesov a vezmi do úvahy možné COVID symptómy. Úvodné telefonické rozhovory so zamestnancami môžu byť praktické pri overení ich možností nástupu do práce
|Skontroluj si dostatočnosť zásob preventívnych ochranných pomôcok (rúška, respirátory) pre tvoj tím pracovníkov
|Prever si proces pravidelnej výmeny preventívnych ochranných pomôcok (rúška, respirátory), aby boli dostupné a umožnili tvojmu tímu brať nové podľa potreby a dostatočne často
|Zabezpeč, aby boli všetky zmeny procesov dôsledne odkomunikované tvojim zamestnancom a v prípade nevyhnutnosti zrealizuj pre svoj tím tréningy
|Prever si, či firma zabezpečujúca odvoz odpadu/ odpadové hospodárstvo v objekte tvojej prevádzky funguje a či nezmenila systém zberu odpadov
|Kontrola vybavenia
|Hotovo
|Dátum
|Skontroluj či chladničky, chladiace pulty a mrazničky fungovali a fungujú správne
|Skontroluj, či teplomery v zariadeniach fungujú správne a či nie je potrebné ich vymeniť
|Skontroluj teploty a teplotné záznamy, ak si ich zaznamenával/a aj počas zatvorenej prevádzky
|Dôsledne vyčisti zariadenia predtým ako znovuotvoríš a znovu zásobíš prevádzku
|Zabezpeč dostatok času pre zariadenia, aby dosiahli požadované skladovacie teploty, ešte predtým, ako ich zásobíš tovarom
|Odstráň a obnov všetok ľad v zariadeniach, v ktorých sa vytvára
|Dôsledne vyčisti všetky nástroje predtým ako znovuotvoríš, vrátane prepravných obalov na rozvoz pokrmov
|Spusti umývačky a čističky skla naprázdno na vysokú teplotu
|Kontrola priestorov
|Hotovo
|Dátum
|Skontroluj, či sú priestory pre prípravu jedla čisté a dezinfikované (vrátane pracovných povrchov a nástrojov)
|Zhodnoť, či dokážeš zabezpečiť dôsledné čistenie a dezinfekciu celých priestorov, alebo budeš potrebovať pomoc profesionálneho tímu
|Zabezpeč si plynulý zdroj dezinfekčných a čistiacich prostriedkov, skontroluj aktuálne zásoby a ich funkčnosť, ich vhodnosť a dobu spotreby. Niektoré čistiace prostriedky, ktoré sú dlhodobo uskladnené môžu podliehať znižovaniu účinnosti
|Zváž, či tvoj tím nepotrebuje preškolenie na frekvenciu a spôsob čistiacich a dezinfekčných procedúr
|Zvýš frekvenciu čistenia a dezinfekcie s dôrazom na zdieľané nástroje a miesta, ktorých sa často dotýkajú pracovníci
|Skontroluj možné dôkazy o škodcoch a ak je potrebné, zabezpeč ich odstránenie pred znovuotvorením. Hľadaj znaky poškodenia alebo fľaky na stenách a dverách, narušené alebo znečistené balenia, stopy v prachu, zvieracie fekálie alebo pach moču, hmyz, larvy, zámotky, vajíčka, perie
|Skontroluj zintenzívnenie postupov proti škodcom
|Prever si stav služieb svojich dodávateľov predtým, ako znovu otvoríš
|Skontroluj, či všetky ingrediencie v zásobe sú v poriadku a v dobe dátumu spotreby či v dátume minimálnej trvanlivosti
|Skontroluj, či je dostatok zásob prostriedkov osobnej hygieny pre zamestnancov aj zákazníkov, ako je mydlo, dezinfekcia, či jednorazové utierky
|Zváž aktualizovanie preškolení zamestnancov v súlade s protipandemickými opatreniami a tiež to, že je nevyhnutné, aby si ruky umývali častejšie a dôkladnejšie ako v minulosti. Umývanie rúk by malo trvať najmenej 20 sekúnd v teplej vode a mydlom, vrátane priestorov medzi prstami, nechtov a zápästia
|Prever, či je funkčný prísun teplej vody, ktorá je pri umývaní rúk dôležitá nielen pre zamestnancov, ale aj pre zákazníkov
|Kontrola surovín a výrobkov
|Hotovo
|Dátum
|Skontroluj suroviny a uskladnené výrobky, vrátane nápojov. Dbaj na dátum expirácie, stav po uskladnení, či je možné ich použiť, vytvor si prehľad aktuálnej skladovej zásoby vhodnej na ďalšie použitie
|Skontroluj, či balenia výrobkov nie sú poškodené, čo by mohlo ovplyvniť ich bezpečnosť alebo by mohli byť nečitateľné informácie o alergénoch a ostatných povinných údajoch
|Prever, či nenájdeš dôkazy o zmene skladovacích teplôt počas uzavretia prevádzky, čo by mohlo ovplyvniť bezpečnosť skladovaných potravín, či ingrediencií. Skontroluj záznamy teplôt
|Skontroluj dátumy spotreby a dátumy minimálnej trvanlivosti na zásobách. Zabezpeč, aby boli uskladnené v súlade s požiadavkami výrobcov. Napríklad prever, či otvorené balenia boli uskladnené správne v súlade "po otvorení spotrebujte do" a vyznač dátum otvorenia
|Pri zmrazených produktoch skontroluj označenie a či je bezpečné použiť daný tovar k dátumu znovuotvorenia prevádzky
|Skontroluj, či dĺžka skladovania bola v súlade s teplotou mrazenia
|Skontroluj, či tvoji dodávatelia budú schopní zabezpečiť dostatok čerstvých surovín, tak aby vedela tvoja prevádzka plynule fungovať. Prípadne uprav položky v ponuke
|Prever si reputáciu nových dodávateľov, a že budú schopní zabezpečiť deklarované dodávky
|Skontroluj, či uvádzanie alergénov je správne na všetkých položkách v menu, či v ponuke po prípadnej zmene dodávaných surovín
|Skontroluj si aj uvádzanie alergénov pri položkách v takeaway alebo dodávkových službách a ich zabezpečenie proti krížovej kontaminácii
|Zabezpeč, aby boli informácie o alergénoch prístupné zákazníkom v čase objednávky aj dodávky jedla